De røde faner var fremme, da dårlige lønninger og barske arbejdsvilkår blev debatteret onsdag i Aalborg. Medlemmer af LO-forbundene var i dag troppet op for at vise deres støtte til flyselskabet Ryanairs ansatte. Det irske lavprisselskab har mødt stor modstand, fordi de ansatte har dårlige arbejdsvilkår og lønforhold. Ryanair vi ikke tegne overenskomst med sine ansatte, og derfor vil danske fagforbund nu gerne gå i sympatikonflikt med personalet hos ryanair. - Vi blander os i debatten her fra aalborg fordi det gælder os alle sammen og det handler om ordentlige arbejdsvilkår. Vi kæmper for den danske model, og vi vil kæmpe for det velfærdssamfund, vi alle sammen er en del af, siger Anna Kirsten Olesen, der er formand for LO Aalborg. Men de danske fagforbund kan først gå i en sådan sympatikonflikt, hvis Arbejdsretten tillader det. Afgørelsen falder den 15. juni.
Alt for dårlige arbejdsvilkår og ringe lønforhold var på programmet til protestmøde i Aalborg.